**PÁZMÁNY PÉTER KATOLIKUS EGYETEM**

**BÖLCSÉSZET- ÉS TÁRSADALOMTUDOMÁNYI KAR**

**SZOCIOLÓGIAI INTÉZET**

**PILISCSABA**

TANTÁRGYLEÍRÁS

|  |  |  |
| --- | --- | --- |
| *A tantárgy címe*  **Szociálpszichológia 1.** | *A tantárgy kódja*  **BBNSZ00500, BBNNT05400** | *Tanév*  **2014-2015 I. félév** |
| *A tantárgy típusa*  **ELŐADÁS** | *Óraszám*  **Heti 2 óra** | *Kreditek száma*  **2** |

**A tantárgy oktatója**: Dr. Rosta Andrea PhD. (Szociológiai Intézet)

**Meghirdetve:** Pázmány Péter Katolikus Egyetem Bölcsészet- és Társadalomtudományi Kar, Szociológiai Intézet

**A tantárgy célja**

A kurzus célja, hogy megismertesse a résztvevőket a szociálpszichológia tudományának kiemelt vizsgálati területeivel, és ezzel összefüggésben a tudomány elméleti alapjaival, gyakorlati hasznosíthatóságával, kísérleti eredményeivel, szaknyelvével és fogalmi apparátusával. Ennek keretében elsősorban olyan témák kerülnek áttekintésre, amelyek felhasználhatóak az önismeret kitágításához, az ember értékelési és észlelési mechanizmusainak megismeréséhez, illetve hasznosíthatók a társak megismerésében, továbbá képet nyújtanak azokról a főbb társas viszonyokról és működésükről, melyek egy közösséget, társadalmat működtetnek.

A kurzus 3 átfogóbb témára összpontosít:

I) *társas észlelés*: 1) az én felderítése, a self-re irányuló kérdések és válaszok, 2) a másik észlelése és megismerése, benyomások és következtetések, 3) a társadalmi csoportok és megismerésük – kategorizáció, sztereotípia, előítélet, diszkrimináció;

II) *társas hatás*, *befolyás:* 1) értékek, normák, konformitás és a szocializáció, 2) attitűd és attitűdváltoztatás, 3) társadalmi szerepek és társadalmi identitás;

III) *társas helyzet*: 1) proszociális, segítő magatartás, 2) antiszociális, bántalmazó viselkedés.

**A TANTÁRGY RÉSZLETES LEÍRÁSA**

|  |  |  |
| --- | --- | --- |
| **Sor-szám** | **Témakör** | **Óra-szám** |
| 1 | **Bevezetés a szociálpszichológia tudományába.**  A szociálpszichológia tudományának kialakulása. Az ember, mint társas lény. Társadalmi interakciók. Társas befolyásolás.  A szociálpszichológia alapelvei. | 2 |
| 2 | **Társas észlelés** 1.  Én vagyok, de ki vagyok én? *Az én megismerése és értékelése*. Az önészlelés problémái. | 2 |
| 3 | Társas észlelés 2.  *A másik megismerése*. Személyészlelés és pontossága. A másik megismerésének korlátai. | 2 |
| 4 | Társas észlelés 3.  *Csoportészlelés- és értékelés* I. *Társadalmi kategorizáció, sztereotípia*. | 2 |
| 5 | Társas észlelés 3.  *Csoportészlelés- és értékelés* II. *Előítélet, diszkrimináció*. | 2 |
| 6 | I. ZÁRTHELYI DOLGOZAT. | 2 |
| 7 | **Társas hatás, társas befolyás** 1.  *Értékek, normák, konformitás, szocializáció*. |  |
| 8 | Társas hatás, társas befolyás 2.  *Attitűd és attitűdváltoztatás.* | 2 |
| 9 | Társas hatás, társas befolyás 3.  *Társadalmi szerepek*.  *Társadalmi identitás.* | 2 |
| 10 | **Társas helyzet** 1. Az emberi viselkedés alapja I.  *Segítségnyújtás, proszociális viselkedés.* | 2 |
| 11 | Társas helyzet 2. Az emberi viselkedés alapja II.  *Bántalmazás, antiszociális viselkedés.* | 2 |
| 12 | II. ZÁRTHELYI DOLGOZAT.  A kurzus lezárása, vizsgára való felkészülés | 2 |

**A TANÓRA ABSZOLVÁLÁSA, A SZÁMONKÉRÉS MÓDJA**

**Zárthelyi:** A kurzus során két írásbeli zárthelyi dolgozat előírt. A zárthelyik megírása kötelező, teljesítése azonban nem a vizsgára bocsátás feltétele. Az első zárthelyi dolgozat anyaga a kurzus során addig vett tématerület, a második zh anyaga az első zh-t követő témák számonkérése. A zh-kat a megadott időpontokban kell teljesíteni. Ez utóbbi esetében a határidő utáni teljesítés csak kivételes esetben, igazoltan és az oktatóval egyeztetve lehetséges, az oktató számára a nem teljesítést a határidő előtt egy nappal jelezni kell. A zh-k megírása – eredménytől függően - a vizsga során könnyítést jelent.

**Kollokviumi vizsga**: a kurzust lezáró érdemjegy kollokviumi jegy, megszerzéséhez tartozó kollokviumi vizsga szóbeli vizsga. A vizsgaidőszakban három vizsganap megadására kerül sor: kettő a „rendes” vizsgaidőben, egy a pótvizsgaidőben.

A kollokviumi jegy a következő elemekből adódik össze: a két írásbeli zárthelyin elért részeredmények, és a vizsgaidőszakban letett szóbeli vizsga jegyének átlaga. Mindhárom részjegy egyenlő súllyal esik latba.

**A zh. és a vizsga tartalma:** a félév során elhangzott előadások anyaga, az előírt kötelező és ajánlott irodalom.

**Abszolválás**: az előadás abszolválásának megtagadására kerül sor a következő esetekben:

* Amennyiben a hallgatónak 5 vagy annál több hiányzása van, aláírás megtagadására kerül sor (vagyis a lehetséges hiányzások száma 4). Ebben az esetben a hallgató neptumba bekerülő érdemjegye: a nem teljesített.
* Amennyiben a hallgató a két zh-t – jegytől függetlenül – teljesítette, de nem jelenik meg egyik szóbeli vizsgán sem a vizsgaidőszakban, akkor a kurzust lezáró és a neptumba bekerülő érdemjegye: a nem teljesített.
* Amennyiben a hallgató a két zh-t teljesítette, és megjelenik a megadott vizsgaidőpontok egyikén, ugyanakkor a szemináriumi részjegyek és a vizsgajegy átlaga nem adja ki az elégséges osztályzatot, akkor a kurzust lezáró és a neptumba bekerülő érdemjegye elégtelen.
* Amennyiben a hallgató a két zh-t nem teljesíti, s a teljes szóbeli vizsgán a hallgató nem éri el az elégséges osztályzatot, akkor a kurzust lezáró érdemjegy elégtelen.

**Katalógus:** a kurzus során katalógus használatára nem kerül sor.

**KÖTELEZŐ IRODALOM**

**Csepeli** György (1997): *Szociálpszichológia.*

Osiris Kiadó, Budapest. (órán érintett témákról szóló fejezetrészek)

Eliot R. **Smith** et al. (2001): *Szociálpszichológia.*

Osiris Kiadó, Budapest. (órán érintett témákról szóló fejezetrészek)

**További, a témákban való elmélyedést elősegítő irodalom (időrendiségben)**

**Pataki** Ferenc-**Hunyadi** György (1972): *A csoportkohézió*.

Akadémiai Kiadó, Budapest.

P.F. **Secord** et al. (1972): *Szociálpszichológia.*

Kossuth Könyvkiadó, Budapest.

**Mérei** Ferenc (1972): *Közösségek rejtett hálózata.*

Közgazdasági és Jogi Könyvkiadó, Budapest.

**Pataki** Ferenc (1977): *Társadalomlélektan és társadalmi valóság.*

Kossuth Kiadó, Budapest.

**Csepeli** György (1980): *Előítéletek és csoportközi viszonyok.*

Jószöveg Műhely Kiadó, Budapest.

**Pataki** Ferenc (szerk.), (1980): *Csoportlélektan.*

Gondolat Kiadó, Budapest.

Erving **Goffman** (1981): *A hétköznapi élet szociálpszichológiája. (Stigma és a szociális identitás)*

Gondolat, Bp.

**Hunyadi** György (szerk.), (1984): *Szociálpszichológia.*

Gondolat Kiadó, Budapest.

**Forgách** József (1985): *A társas érintkezés pszichológiája.*

Gondolat Kiadó, Budapest.

**Csepeli** György (1986): *A hétköznapi élet anatómiája.*

Kossuth Könyvkiadó, Budapest.

**Csepeli** György (1987): *Csoporttudat-nemzettudat*.

Magvető Könyvkiadó, Budapest.

G. **Le Bon** (1992): *A tömegek lélektana.*

Hatágú Síp Alapítvány, Budapest.

**Csepeli** György (1993): *Bevezetés a szociálpszichológiába. Egységes jegyzet.*

Nemzeti Tankönyvkiadó, Budapest.

Elliot **Aronson** (1994): *A társas lény.*

Közgazdasági és Jogi Könyvkiadó, Budapest.

**Lengyel** Zsuzsanna (szerk.), (1997): *Szociálpszichológia Szöveggyűjtemény.*

Osiris Kiadó, Budapest.

**Csepeli** György (1997): *A szociálpszichológia vázlata.*

Közgazdasági és Jogi Könyvkiadó, Budapest.

**Erős** Ferenc (szerk.), (1998): *Megismerés, előítélet, identitás. Szociálpszichológiai*

*Szöveggyűjtemény.*

Új Mandátum Kiadó, Budapest.

Erving **Goffman** (1999): *Az én bemutatása a mindennapi életben*.

Thalassa Alapítvány, Pólya Kiadó, Budapest.

Gordon W. **Allport** (1999): *Az előítélet.*

Osiris Kiadó, Budapest.

**Csepeli** György (1999): *Vonzalmak és kapcsolatok.*

Jószöveg Műhely Kiadó, Budapest.

Miles **Hewstone** et al. (szerk.), (1999): *Szociálpszichológia Európai szemszögből.*

Közgazdasági és Jogi Könyvkiadó, Budapest.

**Pikó** Bettina (2003): *Kultúra, társadalom, lélektan.*

Akadémiai Kiadó, Budapest.

**Csepeli** György (2005): *A meghatározhatatlan állat. Szociálpszichológia kezdőknek és haladóknak.*

Jószöveg Műhely Kiadó, Budapest.